Document ID: 31981R2891

Title and Content:
***** ΚΑΝΟΝΙΣΜΟΣ (ΕΟΚ) αριθ. 2891/81 ΤΗΣ ΕΠΙΤΡΟΠΗΣ της 7ης Οκτωβρίου 1981 περί τροποποιήσεως του κανονισμού (ΕΟΚ) αριθ. 2192/81 περί χορηγήσεως ενισχύσεως στην αγορά βουτύρου από τις ένοπλες δυνάμεις και τις εξομοιούμενες προς αυτές μονάδες των Κρατών μελών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 12 παράγραφος 3, τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα εν συνεχεία της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (2), όπως τροποποιήθηκε τελευταία από τον κανονισμό (ΕΟΚ) αριθ. 876/81 (3), και ιδίως το άρθρο 6, Εκτιμώντας: ότι οι διατάξεις του κανονισμού (ΕΟΚ) αριθ. 2192/81 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2429/81 (5), δεν αποκλείουν τη δυνατότητα για τη δικαιούχο μονάδα να αγοράσει σε μειωμένη τιμή το βούτυρο στο Κράτος μέλος στο οποίο αυτή υπάγεται και να το αποστείλει εν συνεχεία σε άλλο Κράτος μέλος ή σε τρίτη χώρα όπου αυτή σταθμεύει· ότι συντρέχει εν τούτοις λόγος να διευκρινισθεί ότι, στην περίπτωση αυτή, το εν λόγω βούτυρο δεν δύναται επί πλέον της ενισχύσεως και χωρίς να θίγονται τα αποτελέσματα που προκύπτουν από την εφαρμογή των διατάξεων του άρθρου 5 του κανονισμού (ΕΟΚ) αριθ. 2730/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2646/81 (7), να απολαύει επιστροφής κατά την εξαγωγή και ότι πρέπει να προβλεφθεί ότι δεν εφαρμόζεται κανένα νομισματικό εξισωτικό ποσό· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΟΚ) αριθ. 2192/81 προστίθεται η ακόλουθη παράγραφος 4: «4. Στην περίπτωση κατά την οποία το βούτυρο που αγοράζεται με μειωμένη τιμή δυνάμει του παρόντος κανονισμού καταναλώνεται από τη δικαιούχο μονάδα εκτός του Κράτους μέλους στο οποίο αυτή υπάγεται, δεν εφαρμόζεται ούτε επιστροφή κατά την εξαγωγή ούτε νομισματικό εξισωτικό ποσό.» Άρθρο 2 Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 7 Οκτωβρίου 1981.

Classification Labels:
2997
2972
572
151

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 2763
5283
2628
2632

EuroVoc IDs (Expanded): 2763
5283
2628
2632

Dataset Source: meu

Split: train